text: Esbjerg Energy hægtet af toppen
  15 januar 2014 kl. 08.17
  Med en sejr på 6-2 hægtede Herning tirsdag aften Esbjerg af toppen i Metal-ligaen, mens Sønderjyske med ny sejr cementerede førstepladsen.
  I 1990'erne var kampene mellem Herning og Esbjerg det store slagnummer i dansk ishockey, og som oftest var det herningenserne, der var stærkest.
  Sådan var det også i tirsdag aftens udgave af den jyske ishockeyklassiker, hvor midtjyderne vandt med 6-2 mod et Esbjerg-hold, der ellers har set ganske stærkt ud i denne sæson, skriver Ritzau.
  Trods cifrene var tilskuerne i Herning vidne til en kamp, der var helt lige i 40 minutter.
  Men to mål af Anders Poulsen - et på hver side af det andet pausesignal - afgjorde kampen til hjemmeholdets fordel.
  Poulsen bragte Herning foran 3-2 med blot tre sekunder igen af anden periode, og 14 sekunder inde i tredje slog han esbjergenserne knockout.
  Senere gjorde Lasse Lassen og Emil Grandal det til 5-2 og 6-2 for Blue Fox Herning.
  Det er fortsat mestrene Sønderjyske, der fører Metalligaen suverænt.
  Sønderjyderne vandt tirsdag aften 5-3 hjemme over bundproppen Rungsted.
  Sønderjyderne stillede op uden Tyler Gotto. Til gengæld var Kim Lykkeskov tilbage og spillede en afgørende rolle i Sønderjyskes tredjekæde efter en kamppause på 17 kampe på grund af en skade i lysken.
  Klik på foto ovenfor og se flere billeder fra kampen.
  Isligaen
      
      
            1SønderjyskE(28)69
            2Blue Fox Herning(28)57
            3Frederikshavn White(27)51
            4Esbjerg Energy(30)50
            5Aalborg Pirates(28)47
            6Rødovre Mighty Bulls(29)33
            7Bulldogs Odense(29)29
            8Herlev Eagles(28)27
            9Rungsted Ishockey(29)21
  
  